Държавен вестник, бр. 55, 2025 г., стр. 3

БРОЙ  55	
Д Ъ Р Ж А В Е Н  В Е С Т Н И К 	
СТР.  3  
§ 7. Създава се нов чл. 140а:
„Медиация
Чл. 140а. (1) Съдът задължава страните 
лично да участват в информационна среща за 
процедура по медиация, когато е предявен иск 
или до съда е отправено искане за:
1. управление на съсобствена вещ или раз­
пределяне на нейното ползване по чл. 32, ал. 2 
от Закона за собствеността;
2. парични вземания по чл. 30, ал. 3 и чл. 31, 
ал. 2 от Закона за собствеността;
3. делба по чл. 34 от Закона за собственост­
та – в производството по извършване на делбата;
4. развод по чл. 49, ал. 1 от Семейния кодекс 
заедно със задължително съединените искове 
по чл. 322, ал. 2;
5. разрешаване на спорове относно местожи­
веенето на детето, упражняването на родител­
ските права и задължения, личните отношения 
с детето и издръжката му по чл. 123, ал. 2 и 
чл. 127, ал. 2 от Семейния кодекс;
6. изменение на местоживеенето, упражня­
ването на родителските права, личните отно­
шения и издръжката на децата при изменение 
на обстоятелствата след развода;
7. определяне на мерки за лични отношения с 
бабата и дядото по чл. 128 от Семейния кодекс;
8. издръжка; 
9. възнаграждение или обезщетение, произ­
тичащо от трудово правоотношение, както и 
за признаване на уволнението за незаконно и 
неговата отмяна и за възстановяване на пре­
дишната работа;
10. парично или непарично вземане по 
граждански спор, произтичащо от договор, 
едностранна сделка, непозволено увреждане, 
неоснователно обогатяване или водене на 
чужда работа без пълномощие, с цена на иска 
до 25 000 лв.;
11. парично или непарично вземане по 
търговски спор по чл. 365, т. 1 без оглед на 
цената на иска.
(2) Съдът задължава страните в случаите по 
ал. 1, когато прецени, че спорът е подходящ 
за препращане към медиация, като съобразява 
всички обстоятелства, свързани с него, вклю­
чително когато:
1. между страните съществуват трайни 
отношения;
2. между страните се водят или са водени 
няколко дела, които имат връзка помежду си;
3. по делото са предявени няколко иска или 
насрещни претенции;
4. разноските за производството може зна­
чително да надхвърлят материалния интерес 
по делото;
5. бързото доброволно разрешаване на спора 
е в интерес на страните или на детето;
6. основните факти, от които произтичат 
претендираните права и възражения, са без­
спорни;
7. са налице други обстоятелства, които 
сочат, че спорът е подходящ за медиация.
(3) В случаите по ал. 1 съдът не задължава 
страните да участват в информационна среща 
за процедура по медиация, когато:
1. процедурата по медиация е изключена за 
съответния вид спор със закон;
2. първото съобщение по делото не е връче­
но на ответника лично или чрез друго лице в 
предвидените от закона случаи, освен ако той 
бъде намерен в хода на производството пред 
първата инстанция;
3. ответникът признае иска;
4. по делото са представени доказателства 
за извършено насилие на страна по делото от 
насрещната страна или за съществуването на 
риск за живота или здравето на детето или за 
неговия интерес;
5. участието на страните затруднява разглеж­
дането и решаването на делото в разумен срок;
6. страните не могат да се разпореждат с 
правото, което е предмет на делото;
7. има други обстоятелства, които насочват 
към обосновано предположение, че медиацията 
не би довела до положителен резултат.
(4) Независимо от вида на делото, цената на 
иска и предпоставките по ал. 2, когато липсват 
пречките по ал. 3, съдът:
1. приканва страните да разрешат спора чрез 
медиация, когато е налице писмено съгласие 
между тях, постигнато преди предявяването 
на иска;
2. насочва страните към медиация, когато 
съгласието е постигнато чрез размяна на про­
цесуалните книжа.“
§ 8. Създава се нов чл. 140б: 
„Провеждане на информационната среща 
Чл. 140б. (1) При насрочена информационна 
среща за медиация производството по делото 
не се спира и съдопроизводствените действия 
продължават. 
(2) Страните са длъжни да участват в ин­
формационна среща за медиация само веднъж 
в производството. 
(3) Информационната среща за медиация се 
провежда в определения от съда срок. По общо 
съгласие страните могат да участват в инфор­
мационна среща и в процедура по медиация 
и след този срок едновременно с разглеждане 
на делото или като поискат производството 
да бъде спряно по реда на чл. 229, ал. 1, т. 1. 
(4) При наличие на предпоставките по 
чл. 149, ал. 2 съдът пристъпва към постановя­
ване на решение по делото, независимо че не 
е проведена информационна среща – когато 
съдът не е указал на страните да участват в 
срещата или някоя от страните не е участвала 
в нея. Съдът отлага делото за провеждане на 
информационна среща или на процедура по 
медиация само по искане на всички страни. 
(5) Когато в процедура по медиация е по­
стигнато споразумение, което е представено на 
съда, то се разглежда по реда на чл. 234 или 
чл. 321, ал. 5.“